OpenLLM-France/wikimedia huggingface dataset:
# Jorge Sanz

Jorge Sanz Miranda (1969ko abuztuaren 26a, Madril) espainiar zinema, telebista eta antzerkiko aktore bat da.
Jada haurra zelarik 1982ko Conan the Barbarian filma ospetsuan antzeztu zuen. Hego Euskal Herrian ETB2 kateak aireratu ohi zuen Colegio Mayor (1994-1996) telesailari esker ezagun egin zen. Maiz, zineman hain ohikoa den galaiaren papera antzeztu izan du.

## Filmografia
### Zinema

* Vivir es fácil con los ojos cerrados (2013)
* Clara no es nombre de mujer (2010)
* Rivales (2008)
* Oviedo Express (2007)
* Bienvenido a casa (2006)
* Sinfín (2005)
* El sexo lo cambia todo (2005)
* El chocolate del loro (2004)
* Torapia (2003)
* Tiempo de tormenta (2003)
* El tránsfuga (2003)
* El Lobo (2003)
* Cosa de brujas (2002)
* El florido pensil (2002)
* El oro de Moscú (2002)
* Sin vergüenza (2001)
* I Love You Baby (2001)
* Clara y Elena (2001)
* El embrujo de Shanghai (2002)
* Almejas y mejillones (2000)
* Tuno negro (2000)
* Cuba (2000)
* Pepe Guindo (1999)
* En un claroscuro de la luna (1999)
* Cha-cha-chá (1998)
* La niña de tus ojos (1998)
* Manos de seda (1997)
* ¿De qué se ríen las mujeres? (1997)
* Libertarias (1996)
* Un gesto más (1996)
* Hotel y domicilio (1995)
* Morirás en Chafarinas (1995)
* Tocando Fondo (1993)
* Los peores años de nuestra vida (1993)
* ¿Por qué lo llaman amor cuando quieren decir sexo? (1992)
* Belle Époque (1992)
* Orquesta Club Virginia (1992)
* Amantes (1991)
* Tramontana (1991)
* Continental (1989)
* Monte bajo (1989)
* Si te dicen que caí (1989)
* Series Clásicas: La forja de un rebelde (1988)
* El Lute II: mañana seré libre (1988)
* El año de las luces (1986)
* Mambrú se fue a la guerra (1985)
* La leyenda del tambor (1982)
* Crónica del alba. Valentina (1982)
* Conan the Barbarian (1982)
* La rebelión de los pájaros (1981)
* Fin de un verano (1980)
* La miel (1979)

### Telebista

* La conspiración (2012)
* Hospital Central (2012)
* ¿Qué fue de Jorge Sanz? (2010)
* Aída (2009) (6. denboraldiko No sin mi famoso atala), bere burua antzeztuz.
* Cazadores de hombres (2008) (Operación Nido atala)
* Un paso adelante (2004)
* El Inquilino (2004)
* A las once en casa (1999)
* Colegio Mayor (1994-1996)
* Los jinetes del alba (1991)
* La forja de un rebelde (1990)

## Antzerkia

* Crimen perfecto (2011). Víctor Condek zuzendua.
* Amigos hasta la muerte (2009). Javier Veigak zuzendua. Melanie Olivares eta Javier Veiga aktoreekin batera.
* Descalzos por el parque (2007). Adaptación y dirección de Pep Antón.
* Pequeños crímenes conyugales (2005). Eric-Emmanuel Schmitten antzezlana. Tamzin Townsendek zuzendua. Amparo Larrañaga aktorearekin batera.
* Arsénico, por favor (2003). Gonzalo Suárezek zuzendua.

## Kanpo loturak

* Jorge Sanz aktorearen IMDBko fitxa (Ingelesez)
* Zer jazo zen Jorge Sanzekin? Canalplus.es (Gaztelaniaz)
* Datuak: Q953237
* Multimedia: Jorge Sanz / Q953237
# Jorge Ramón Sarasa

Jorge Ramón Sarasa Juanto (Iruñea, 1936ko apirilaren 20a - ib, 2008ko irailaren 2a) nafar idazlea eta soziologoa izan zen.
Zezenzale amorratua, eusko-landatar zezenketak eta errekortari lehiaketak sortu eta bultzatu zituen. Pablo Hermoso de Mendozaren lehen ahalduna izan zen. Iruña'ko Euskalerriaren Adiskideak elkartearen kideetako bat izan zen.

## Erreferentziak

* ↑ diariodesanfermin
* Datuak: Q79985860
# Jorge Salinas

Jorge Martín Salinas (1992ko maiatzaren 6a - ) Paraguaiko futbolaria da.
Hainbat futbol taldetan jokatu du, esaterako JEF United Chiba.

## Kanpo estekak

* (Japonieraz) J.League Data Site
* Datuak: Q3544338
# Jorge Semprún

Jorge Semprún Maura (Madril, Espainia, 1923ko abenduaren 10a - Paris, Frantzia, 2011ko ekainaren 7a) espainiar idazlea, politikaria eta gidoi-idazlea zen.

## Biografia

Frantziara erbesteratu zen Espainiako Gerra Zibila amaitu zenean eta Erresistentzian borrokatu zen nazismoaren aurka. Buchenwaldeko kontzentrazio-esparrutik aske geratu zenean Espainiako Alderdi Komunistako kide egin zen, baina 1964an Alderditik bota zuten.
Espainiako historiari buruzko kontakizun-liburuak idatzi zituen, gazteleraz eta frantsesez: Le grand voyage (1963, "Bidaia handia"); La deuxième mort de Ramón Mercader (1969, "Ramón Mercaderen bigarren heriotza"); Autobiografía de Federico Sánchez (1977, "Federico Sánchez-en autobiografia"); L´algarabie (1981, "Zarata"); La montaña blanca (1986, "Mendi zuria"); eta Netchaiev ha vuelto (1987, "Itzuli da Netchaiev").
Resnais, Costa-Gavras, Losey eta beste zinema-zuzendarientzako gidoiak idatzi zituen: Stavisky (1974); Z (1968); eta Les routes du sud (1978, "Hegoaldeko bideak"). 1973. urtean, bestalde, Les deux mémoires ("Bi gogoak") filma zuzendu zuen; gidoia ere berak idatzia zen.
1988-1991 urteetan Espainiako Kultura ministro izan zen. Ministerioa utzita, 1991n, Federico Sánchez vous salue bien ("Federico Sánchezek agur esaten dizue") argitaratu zuen, frantsesez, besteak beste, europar ezkerraren arazoen gaineko hausnarketa. 1994an, L´écriture ou la vie kaleratu zuen, Frantzian arrakasta handia izan zuena. 1995ean bere lehen antzezlana estreinatu zuen, Alemanian, "Ama zurbila, ahizpa samurra", nazismoaren eta komunismoaren kritika. Acción Internacional contra el Hambre (AICF, gosearen kontrako gobernuz kanpoko erakundea) erakundearen espainiar sailaren lehendakaria izan zen, eta Literaturako eskolak eman zituen Bartzelonako Pompeu Fabra Unibertsitatean.
Sari asko jaso zituen, Espainian eta Frantzian gehienbat. 1994an, alemaniar liburugileen Bakearen saria eskuratu zuen, Alemaniako garrantzitsueneko bat. 2008an, Espainiako Kultura ministerioak emandako Arte Ederretako Merituaren Urrezko Domina jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q157004
* Multimedia: Jorge Semprún / Q157004
# Jorge Ruiz Cabestany

Jorge Ruiz Cabestany (Donostia, 1956ko azaroaren 22a - ) euskal txirrindulari ohia da. 1980 eta 1982 artean txirrindulari profesionala izan zen eta bi garaipen lortu zituen. Peio bere anaia txirrindularia ere bazen.

## Palmaresa

1979
* 7. Nafarroako Itzulian
1980
* Kantabriako Itzulia: etapa 1
1981
* Laudioko Sari Nagusia

## Emaitzak lasterketa nagusietan

| Lasterketa | 1980 | 1981 | 1982 |
| Italiako Giroa | - | - | - |
| Frantziako Tourra | - | 118.a | - |
| Espainiako Vuelta | 40.a | - | - |
| Txirrindularitzako Munduko Txapelketak | - | - | - |
-: Ez zuen parte hartu Err.: Erretiratu zen

## Equipos

* Flavia Gios (1980)
* Teka (1981)
* Hueso (1982)

## Erreferentziak

* ↑ www.urtekaria.com
* Datuak: Q9012912
# Jorge Sampaio

Jorge Fernando Branco de Sampaio (Lisboa, Portugal, 1939ko irailaren 18a - Camaxide, 2021eko irailaren 10a) portugaldar politikaria izan zen. 1989tik 1995era Lisboako alkate izan zen, eta 1996-2006 bitartean Portugalgo lehendakaria.

## Bizitza

Lisboako Unibertsitatean zuzenbide-ikasketak egin zituen. Politikan 1958an hasi zen, Humberto Delgado jeneralaren alde egin zuenean Errepublikako lehendakaritzarako kanpainan. 1960ko hamarkadan ikasleen buruzagi izan zen portugaldar unibertsitarioek Lisboan, Porton eta Coimbran izan zituzten borrokaldietan António de Oliveira Salazarren diktaduraren kontra. Aldi berean, preso politikoen abokatu izan zen. 1974an behin-behineko IV. gobernuan parte hartu zuen, eta Lankidetzako Estatuko idazkari izan zen. Handik gutxira, Ezker Iraultzaileko Mugimenduaren sorreran parte hartu zuen.
1978an Portugalgo Alderdi Sozialistan sartu zen, eta hurrengo urtean, Estrasburgoko Giza Eskubideen Europako Auzitegirako hautatu zuten. 1985. urteaz geroztik Alderdi Sozialistako diputatu izan zen, eta 1989an sozialisten idazkari nagusi hautatu zuten. Sampaiorekin Alderdi Sozialistaren estrategia politikoa Alderdi Sozialdemokratari nagusitasuna kentzea izan zen. 1989an Alderdi Sozialistak Portugalgo udal nagusiak Alderdi Sozialdemokratari kentzea lortu zuen, eta Sampaio Lisboako alkate hautatu zuten. Handik bi urtera berriz ere hautatu zuten hiriburuko alkate. 1995ean lehendakaritzarako hauteskundeetara aurkezteko asmoa azaldu zuen, eta 1996an garaile irten zen. 2006a arte Portugalgo Errepublikako presidentea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q156780
* Multimedia: Jorge Sampaio / Q156780
# Jorge Sanjinés

Jorge Sanjinés (La Paz, Bolivia, 1936ko uztailaren 31) boliviar zinema-zuzendaria da, boliviar zinemaren buruetako bat eta Latinoamerikako zuzendari nagusietakoa.

## Biografia

Zinemaren industriak markatzen dituen mugetatik kanpo lan egin du beti; bere filmetan, adibidez, aimara hizkuntza txikia erabiltzen du. Baina oztopoak oztopo, film horiek ospe handiko sariak irabazi dituzte (La nación clandestina, 1989an, Donostiako Urrezko maskorra irabazitakoa da, esaterako), eta batzuetan Europako ekoizpen-enpresen diru-laguntza jasotzen dute, Boliviako indiarren artean marxismoa zabaltzeari uko egin gabe, betiere. Izan ere, zinema-zuzendari militante horrek herri xehearen zapalkuntza, lur-jabeen basakeriak, eta pobreei gizarte-mailan gora egitea eragozten dieten hezkuntzaren hutsuneak salatu izan ditu beti bere filmetan.
Sanjinés 1961ean sartu zen zinemaren munduan. Lau urte geroago, Boliviako Zinema Institutuaren zuzendari izendatu zuten, eta film luzeak egiten hasi zen. Lehen filma, Ukamau ("Horrela da"), egin orduko, baina, gobernuak kargutik kendu zuen, filmaren edukiagatik. Hurrengoan, Yawar mallku ("Kondor odola"), Estatu Batuen inperialismoa salatu zuen. Hasieran agintariek debekatu egin zuten filmaren emanaldia, baina herriaren presioak behartuta, estreinatu ahal izan zen; El coraje del pueblo filmean herri batean sarraskia egindako militarrak salatzera iritsi zen, justiziak zigortu gabe aske utzi zituenak.
1972an Hugo Banzer diktadoreak Boliviako aginpidea indarrez hartu zuenean, erbestera joan zen ihes.
Film laburrak: Cobre (1958); El manguito (1959); Sueños y realidades (1961); Un día Paulino (1963); Revolución (1963); Bolivia, avanza (1964); Aysa (1965).
Film luzeak: Ukamau (1966); Sangre de cóndor (1969); Los caminos de la muerte (1970); El coraje del pueblo (1971); El enemigo principal (1974); ¡Fuera de aquí! (1976); Las banderas del amanecer (1983); La nación clandestina (1989); Para recibir el canto de los pájaros (1995); Los hijos del último jardín (2004).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) CONACINE (Consejo Nacional del Cine) / Bolivia-ren webgunea
* Datuak: Q1395146
# Jelenje

Jelenje Kroaziako udalerri bat da, Primorje-Gorski Kotar eskualdean. Azken zentsuaren arabera 5.096 biztanle zituen.

## Kanpo estekak

* Datuak: Q1284813
# Jeleśnia udalerria

Jeleśnia Poloniako Silesiako voivoderriko landa-udalerri bat da, Żywiec barrutian kokatuta. 170,62 km²ko azalera du eta 2017ko datuen arabera 13385 biztanle zituen.

## Kanpo estekak

* Udalaren webgunea
* Datuak: Q553465
* Multimedia: Gmina Jeleśnia / Q553465
ieaSilesiako voivoderriko udalerriak :
# Jelgava

Jelgava (letonieraz jælɡava ahoskatua; alemanez: Mitau) Letoniako hiria da Rigatik 41 kilometratara dagoena. 2012an 63.534 biztanle zituen. Zemgale eskualdeko hiririk nagusia da.

## Herri eta hiri senidetuak

Jelgavak honako hiri senidetuak ditu:
| Pärnu (Estonia), 1957  Šiauliai (Lituania), 1960  Vejle (Danimarka), 1992  Xinying (Taiwan), 2000  Alcamo (Italia), 2002 | Baranovichi (Bielorrusia), 2003  Berlin (Alemania), 2003  Hällefors (Suedia), 2004  Mosku (Errusia), 2003  Ivano-Frankivsk (Ukraina) | Nacka (Suedia), 2004  Rueil-Malmaison (Frantzia), 2006  Magadan (Errusia)  Białystok (Polonia)  Nova Odessa (Brasil) |

## Erreferentziak

* ↑ (Ukraineraz) mvk.if.ua. Офіційний сайт міста Івано-Франківська. .
* ↑ Korolczuk, Dariusz. (2010-1-12). Foreign cooperation - Partner Cities. in: Białystok City Council. Białystokeko Udala.

## Kanpo estekak

* Datuak: Q179830
* Multimedia: Jelgava / Q179830
# Jelizaveta Bykova

Jelizaveta Ivanovna Bykova (errusieraz: Елизаве́та Ива́новна Бы́кова) (Bogoliubovo, 1913ko azaroaren 4a - Mosku, 1989ko martxoaren 8a) errusiar xake jokalaria eta Emakumezkoen Munduko Xake Txapelduna izan zen.
1938an emakumezkoen Moskuko txapelketa irabazi zuen eta Bigarren Mundu Gerraren ostean hiru bider irabazi zuen emakumezkoen Sobietar Txapelketa, 1946, 1947 eta 1950ean.
1952ko emakumezkoen Hautagaien Txapelketa irabazi ondoren, 1953ko Emakumezkoen Munduko Xake Txapelketan Liudmila Rudenko, orduko txapelduna, hartu zuen menpean (6-8; +7 -5 =2). Txapeldun titulua 1956an galdu zuen, eta Olga Rubtsova bihurtu zen txapeldun berria, baina bi urte geroago titulua berreskuratu zuen Olga Rubtsova beraren aurka 8½ eta 5½ irabazita.
1960an Kira Zvorykinaren aurka arrakastaz defendatu zuen titulua (+6 -2 =5), baina 1962an Nona Gaprindaxvili 21 urteko georgiarraren aurka galdu zuen (+0 -7 =4).
Ingeniari gisa lan egin zuen Moskuko inprenta batean, eta xakeari buruzko artikuluak eta liburuak idatzi zituen.

## Kanpo estekak

* (Ingelesez) Chessgames
* Datuak: Q253772
* Multimedia: Elisaveta Bykova / Q253772
# Jelenec

Jelenec Eslovakiako udalerri bat da, Nitrako barrutian kokatuta. 27,18 km²ko azalera du eta 2123 biztanle 2017ko datuen arabera.

## Historia

Idatzizko lehen aipamena 1113. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1031404
* Multimedia: Jelenec / Q1031404
# Jeleniewo udalerria

Jeleniewo Poloniako Podlasiako voivoderriko landa-udalerri bat da, Suwałki barrutian kokatuta. 131,37 km²ko azalera du eta 2017ko datuen arabera 3156 biztanle zituen.

## Kanpo estekak

* Udalaren webgunea
* Datuak: Q2299949
* Multimedia: Gmina Jeleniewo / Q2299949
ieaPodlasiako voivoderriko udalerriak :
# Jelgava Barrutia

Jelgava Barrutia Letoniako 26 barrutietako bat da. Hiri nagusia Jelgava da.

## Kanpo estekak

* Datuak: Q851848
# Jelenia Góra

Jelenia Góra ( (Audio·info)) barruti-eskumenak dituen Poloniako Silesia Behereko voivoderriko hiria eta udalerria da. 109,22 km²ko azalera du eta 2017ko datuen arabera 80524 biztanle zituen.

## Kanpo estekak

* Udalaren webgunea
* Datuak: Q147934
* Multimedia: Jelenia Góra / Q147934
ieaSilesia Behereko voivoderriko udalerriak :
# Jelgava udalerria

Jelgava udalerria (letonieraz: Jelgavas novads) Letoniako udalerri bat da. 1317 km²ko azalera du eta 2018ko datuen arabera 22244 biztanle zituen. Udalerriko hiriburua Jelgava da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q97231093
# Israelgo Erresuma (Samaria)

    Artikulu hau iparraldeko Erresumari buruzkoa da; beste esanahietarako, ikus «Israelgo Erresuma».
Israelgo Erresuma (hebreeraz: ממלכת יִשְׂרָאֵל, Mamlekt Yiśraˀel; hebreera modernoan: Mamlekhet Yisra'el; hebreera tiberianoan: Mamléḵeṯ Yisrael), Bibliak dioenez, antzinako Israelgo Monarkia Batuaren ondorengoetako bat da. Izan ere, Salomon erregea K.a. 931. urte inguruan hil zenean zatitu zen lurraldea.
Ikertzaileen ustez K.a. 930. urtetik K.a. 720. urte bitarteko Erresuma izan zen. Hiri nagusiak: Siquem, lehenengo hiriburua; Tirsa, bigarren hiriburua; eta Samaria, azkenengo hiriburua, asiriarrek suntsitu zuten arte.
Historialariek antzinako Israeli Iparraldeko Erresuma esaten diote, hegoalderago zegoen Judeako Erresumarengandik bereizteko.

## Lurraldea

Israelgo Erresumako eremua tribu hauen lurrek osatzen zuten: Zabulon-en tribuko lurrek, Isakar-enek, Axer-enek, Neftali-renek, Dan-enek, Manases-enek, Efrain-enek, Ruben-enek eta Gad-enek.

## Israelgo Erresumako erregeak

* Saul
* Isboset
* David
* Salomon
* Jeroboam I
* Nadab
* Basa
* Ela
* Zimri
* Omri
* Ahab
* Ahaziah
* Joram
* Jehu
* Joacaz
* Joas
* Jeroboam II.a
* Zakarias
* Sellum
* Menajem
* Pecajias
* Pecaj
* Hosea

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
# Israelgo Liburutegi Nazionala

Israelgo Liburutegi Nazionala (NLI; hebreeraz: הספרייה הלאומית‎; arabieraz: المكتبة الوطنية في إسرائيل‎; lehen Unibertsitateko Liburutegi Nazional Judua, hebreeraz: בית הספרים הלאומי והאוניברסיטאי‎) Israelgo Jerusalem hiriburuan dagoen liburutegi bat da. Hain zuzen ere, Jerusalemgo Unibertsitate Hebrearreko Givat Ram kanpusean.

## Historia

1892an B'nai B'rith Liburutegia sortu zuten, Palestinako lehenengo liburutegi publikoa izango zena. 1920an Unibertsitate Hebrearra sortzekotan zeudenean B'nai B'rithen bilduma Unibertsitate-Liburutegira pasa zen. 1960an egungo eraikina eraiki zuten. Gaur egun Liburutegi Nazionalak bost milioi liburu ditu, hebreerazko eta judaismoari buruzko munduko bilduma nagusienetariko bat izanik.

## Kanpo estekak

* Israelgo Liburutegi Nazionalaren webgunea
* Datuak: Q188915
* Multimedia: National Library of Israel / Q188915
# Israelen kontrako Iranen aire erasoa (2024ko apirila)

Israelen kontrako Iranen aire erasoa 2024ko apirilaren 13an gertatu zen, Israel eta Hamasen arteko gerra zabaldu zenean, Iranek Israelen aurkako erasoa egin zuen 300 drone eta misil baino gehiago erabiliz. 1979ko Iraultza Islamikoaren ondoren sortutako etsaitasunetik Iranek Israelen aurka zuzenean egiten duen lehen erasoa da hau. Irango Guardia Iraultzaile Islamiarraren Gorputzek "Benetako Promesa Operazioa" deitu zion bere erasoari.

## Israelen aurreko erasoa

2024ko apirilaren 1ean Damaskon, Sirian, Irango kontsulatuari eraso egin zioten Israelek. Hamasei pertsona hil zituen, tartean Siriako guardia iraultzaile irandarraren burua. Gertaera horren ondoren, Irango buruzagi gorenak eta herrialdeko presidenteak Israelen aurkako erantzun irmo bat egongo zela mehatxatu zuten. Israelek eraso hori bere gain hartu ez zuen arren, mendekua iragarria zuen Israelen kontra.

## Irango erasoa

Iranek 170 drone eta 150 misil bidali ditu gauean. Israelgo armadak ziurtatu du bere lurrera iritsi aurretik eraitsi dituztela gehienak, eta kalte gutxi eragin dutela. Iturri militar batzuen arabera, ehun bat drone bota dituzte lurrera, Israelera iritsi aurretik. Jordaniako, AEBetako eta Erresuma Batuko armadek eraitsi dituztela jakinarazi dute; iturri horien arabera %99a neutralizatuak izan dira. Iranek NBEri esan dio erantzuna «amaitutzat» jotzen duela, Israelek erantzuten ez badu. Israelgo militarren arabera, base militar batean, Nevatimen, bakarrik eragin dituzte kalteak. Neskato bat metrailarekin zauritu dela ere zabaldu dute.
Iranek Nazio Batuen Erakundean duen ordezkariak erakunde horri jakinarazi dio NBEren Gutuneko 51. artikulua erabili zuela erasoa justifikatzeko, bere burua defenditzeko zilegitasuna zuela argudiatuta.

## Erreferentziak

* ↑ https://www.dailywire.com/news/iran-launches-drone-attack-on-israel
* ↑ https://www.20minutos.es/noticia/5235401/0/las-tensiones-entre-israel-iran-aumentan-retorica-belica-region-cualquiera-que-nos-ataque-nosotros-golpearemos/
* ↑ https://www.naiz.eus/eu/info/noticia/20240414/eeuu-derriba-decenas-de-misiles-y-drones-lanzados-por-iran-contra-israel
* ↑ https://www.berria.eus/mundua/iranek-dozenaka-drone-eta-misil-igorri-ditu-israelen-kontra_2123671_102.html

## Ikus, gainera

* Israelen kontrako Iranen aire erasoa (2024ko urria)

## Kanpo estekak

* Datuak: Q125464497
* Multimedia: 2024 Iranian strikes in Israel / Q125464497
# Israelgo Erresuma (batua)

    Artikulu hau iparraldeko Erresumari buruzkoa da; beste esanahietarako, ikus «Israelgo Erresuma».
Israelgo Erresuma (hebreeraz: ממלכת יִשְׂרָאֵל, Mamlekt Yiśraˀel; hebreera modernoan: Mamlekhet Yisra'el; hebreera tiberianoan: Mamléḵeṯ Yisrael) edo Judea eta Israelgo Erresuma Batua (hebreeraz: ממלכת ישראל המאוחדת) israeldarren lehenengo erresuma izan zen.
Bibliaren arabera, monarkia eratu baino lehen Israelgo Hamabi Tribuak epaileak izeneko buruzagiek gobernatuak ziren, konfederazio batean. K.a. 1020 inguruan, atzerritar herrien presiopean, tribuek batzea erabaki eta Samuel epaileak Saul izendatu zuen errege.

## Israelgo Erresumako erregeak

| Albrighten datak | Galilen datak | Izena (Bibliarena) | Hebreerazko izena | Oharrak |
| Saulen leinua ||||||
| c.k. a. 1021–k. a. 1000 | c.k. a. 1030–k. a. 1010 | Saul | שאול בן-קיש מלך ישראל Shaul ben Qysh, Melekh Ysra'el | Guduan eraila, suizidioa |
| c.k. a. 1000 | c.k. a. 1010–k. a. 1008 | Isboset | איש-בעל בן-שאול מלך ישראל Ishba'al ben Shaul, Melekh Ysra'el | Eraila |
| Daviden leinua ||||||
| c.k. a. 1000–k. a. 962 | c.k. a. 1008–k. a. 970 | David | דוד בן-ישי מלך ישראל Dawidh ben Yishai, Melekh Ysra’el | Saulen suhia, Isboseten koinatua |
| c.k. a. 962–c.k. a. 922 | c.k. a. 970–k. a. 931 | Salomon | שלמה בן-דוד מלך ישראל Sh'lomoh ben Dawidh, Melekh Ysra'el | David eta Betsaberen semea. Adonias bere sasi-anai nagusiak bere aurka borrokatu zuen |

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q3185305
* Multimedia: Kingdom of Israel / Q3185305
# Israelgo Erresuma

Israelgo Erresuma historian zehar, hainbat estatu ezberdinen izena izan da:
* Israelgo Erresuma (batua) (K.a. 1020–K.a. 931), israeldarrak batu zituen erresuma.
* Israelgo Erresuma (Samaria) (K.a. 931–K.a. 722), iparraldeko israeldarren erresuma.
* Judeako Erresuma (K.a. 931–K.a. 586), hegoaldeko israeldarren erresuma.
* Asmondarren Erresuma (K.a. 140-K.a. 37), asmondar edo makabearren erresuma
* Herodiatarren Erresuma (K.a. 37 - k. o. 44), Herodes I.a Handia eta bere ondorengoen erresuma.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
# Jon Braun

Jon Braun euskal haur kanta bat da. Berez, ingelerazko Ten Little Indians edo John Brown met a little Indian abesti ezagunaren euskarazko aldaera da. Jatorrizko abesti hori 1868an Estatu Batuetan sortu zen. Aldiz, euskarazko bertsioaren hitzak Imanol Urbietak idatziak dira.

## Letra

Jon Braun indio txiki bat zen. Jon Braun indio txiki bat zen. Jon Braun indio txiki bat zen. Indio txiki bat zen Jon Braun.
Txiki bat, txiki bi, hiru indio txiki, Lau txiki, bost txiki, sei indio txiki, Zazpi txiki, zortzi txiki, bederatzi indio txiki, Hamar indio txiki Jon Braun.

## Kanpo estekak

* "Jon Braun" abestia entzungai (hitzekin batera).
* Datuak: Q12260509
# Jon Calvo

Jon Calvo Jurado (Bilbo, 1985eko abuztuaren 21a) bizkaitar gitarra-jotzailea eta abeslaria da. Inconscientes eta Memoria de Pez taldeetan aritutakoa, Gibson ES-335, Gibson Les Paul eta Fender Telecaster gitarrak erabiltzen ditu. Gatibu taldean gitarra-jotzaile moduan ere izan da, Iñigo San Antónek talde gernikarra utzi ondoren.
# Jon Casenave

Jon Casenave (Baiona, Lapurdi, 1957ko uztailaren 4a - ) idazle eta irakasle lapurtarra da. Bordele Montaigne Unibertsitatean Euskal Ikasketetan doktorea da, 1997an doktoretza tesia aurkeztu zuenetik (Jean Etxepareren harian egin zuen lan). Egun, UPPAn nahiz UBMn ematen ditu eskolak.

## Lanak
### Narrazioa

* Itsu-mandoka (1981, Ustela)

### Nobela

* Azkenean dilindan (1978, Ustela): Mattin Larzabalekin batera

### Poesia

* Zutaz amoroski (1978, Ustela)
* Ordu alferren segida (1985, Elkar)

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ www.euskaltzaindia.eus

## Kanpo estekak

* Jon Casenave literaturaren zubitegian
* Datuak: Q12260510